GiliGold/VAD_KnessetCorpus huggingface dataset:
יריב לוין:
אגב, יש כאן גם עוד תופעה, שהמפלגות כל הזמן יורדות.
יריב לוין:
אני לא מצליח להיזכר בדוגמה, שמישהו הצליח לעלות מכנסת אחת לשנייה.
<ארבל אסטרחן:
זה לא דבר מאוד נפוץ, שמפלגה מפסיקה להיות מיוצגת ומתחילה להיות מיוצגת על ידי מפלגה אחרת.
<ארבל אסטרחן:
משהו קצת דומה היה לנו היום עם רע"מ-תע"ל, אבל בשינוי מסוים.
<ארבל אסטרחן:
הרעיון הוא, שעושים ממוצעים רק למפלגה שזכתה בכנסת היוצאת ובכנסת הנכנסת.
<ארבל אסטרחן:
אם היא נוצרה בכנסת היוצאת - - -
יריב לוין:
וההסתכלות היא לא סיעתית, אלא מפלגתית.
<ארבל אסטרחן:
בדיוק, מפלגתית.
<ארבל אסטרחן:
עבורה, המימון הוא, יחידת מימון לכל מנדט.
<ארבל אסטרחן:
זו איזה שהיא הבהרה שנהוגה לפיה ולא היתה בחוק.
<ארבל אסטרחן:
זה הוכנס, שיניתי את הנוסח ולכן ציינתי את זה.
<ארבל אסטרחן:
פה יש משהו שהוא די טכני, שלא דיברנו עליו אתמול.
<ארבל אסטרחן:
היום, בסעיף 6 לחוק מימון מפלגות כתוב: שתנאי לקבלת המימון, שהסיעה צריכה לעשות כל מיני דברים, להגיש כל מיני טפסים וכו'.
<ארבל אסטרחן:
העירו לנו בזמנו מחשבות הכנסת, שתוך 15 ימים מהיום הקובע.
<ארבל אסטרחן:
לא תמיד הסיעה יודעת בכלל איך היא תרוץ ומי בא הכוח שלה ומי רואה החשבון שלה, דברים עוד יכולים להשתנות אחרי זה.
<ארבל אסטרחן:
לכן, מה שמוצע להגיד, שהיא תוכל לעשות את כל הדברים האלה החל מהיום הקובע.
<ארבל אסטרחן:
עד שהיא לא תגיש את הטפסים, היא לא תקבל מימון.
<ארבל אסטרחן:
כתוב: תנאי למימון.
<ארבל אסטרחן:
עדיין, תנאי למימון זה שהיא תגיש את הטפסים, אבל לא אומרים, שהיא חייבת להגיש את זה תוך 15 ימים.
<ארבל אסטרחן:
שוב, אין פה שינוי מהותי.
<ארבל אסטרחן:
התווסף אתמול סעיף, שדיבר על כך, שתאגיד בנקאי לא יסרב לפתוח חשבון למפלגה.
<ארבל אסטרחן:
נטען כאן, שמפלגות פנו לבנקים, בעיקר בבחירות לרשויות המקומיות, ביקשו לפתוח חשבונות והבנקים סירבו.
<ארבל אסטרחן:
היה כאן דיון, שבעצם כבר היום אסור להם לסרב, כי בחוק הבנקאות (שירות ללקוח), זה קבוע.
יריב לוין:
זה כמובן לא אומר, שהם חייבים לתת אשראי.
<ארבל אסטרחן:
נכון, אי אפשר להכריח אותם לתת אשראי.
<ארבל אסטרחן:
אבל בכל זאת, המפלגות ביקשו מאוד להכניס גם לכאן סעיף - - -
יריב לוין:
רבותי, בגלל הגעתם של כל הנוגעים בדבר, אני עושה הפסקה מהדיון בסעיף הזה של חוק מימון מפלגות, ואני עובר לנושא הבא: בקשתו של יושב ראש ועדת החוקה חוק ומשפט להקדמת הדיון בהצעת חוק הבחירות לכנסת (תיקוני חקיקה) התשע"ה-2014, מטעם ועדת החוקה חוק ומשפט.
יריב לוין:
הוועדה סיימה היום את הכנת החוק לקריאה הראשונה ואנחנו מתבקשים לאשר את שחרור החוק מחובת הנחה, בכל הקריאות, על מנת לאפשר, גם להשלים אותו בקריאה הראשונה, אולי גם בקריאה השנייה והשלישית, מאחר שמדובר בחוק שיש עליו הסכמה מלאה.
יריב לוין:
כפי שאני מבין, שגם נועד לפתור שורה של בעיות שהציפה מנהלת ועדת הבחירות המרכזית, אורלי עדס, שאף אחד לא הזהיר אותה, כשהיא קיבלה את התפקיד, שהיא תצטרך לנהל בחירות כל שנתיים.
יריב לוין:
לפחות ננסה להקל עליה במשהו, באישור החוק הזה.
יריב לוין:
רבותי, מי בעד לאשר את הפטור, באופן חריג, בכל הקריאות, בנסיבות המיוחדות היום.
יריב לוין:
נמנעים – אין ההצעה להקדמת הדיון בהצעת חוק הבחירות לכנסת (תיקוני חקיקה), התשע"ה-2014, אושרה בכל הקריאות
יריב לוין:
ההצעה אושרה פה אחד, אין מתנגדים, אין נמנעים.
יריב לוין:
רבותי, אנחנו חוזרים חזרה לדון בהצעת חוק מימון מפלגות (תיקון מס' 33 והוראת שעה), התשע"ה-2014.
<ארבל אסטרחן:
אז אמרנו, הועלה כאן מצב עובדתי, שבו מפלגות תיארו מצב, שבנקים לא פותחים להן חשבונות.
<ארבל אסטרחן:
לכן הוצע להוסיף סעיף – אחרי שיחות עם בנק ישראל שינינו אותו קצת – אני אגיד מה הנוסח המעודכן.
<ארבל אסטרחן:
ייאמר בו: שלא יסרב תאגיד בנקאי סירוב בלתי סביר, לפתוח חשבון עובר ושב במטבע ישראלי, למפלגה או לסיעה, ולנהל חשבון כאמור, כל עוד עומדת המפלגה או הסיעה בתנאי ההסכם בינה לבין התאגיד.
<ארבל אסטרחן:
ועכשיו מודגש: אולם אין חובה לתת שירות שיש בו משום מתן אשראי.
<ארבל אסטרחן:
זאת אומרת, לא מחייבים בחוק את הבנקים, לתת אשראי למפלגות.
אלכס מילר:
באיזה מצב היא נחשבת כסיעה או מפלגה, אחרי שאספו חתימות?
<ארבל אסטרחן:
מפלגה היא ישות מפלגתית, היא נרשמה אצל רשם המפלגות, הוא פרסם ברשומות שיש מפלגה, מאותו רגע זה מפלגה.
אלכס מילר:
אבל על פי מה הוא מפרסם, על פי החתימות?
<ארבל אסטרחן:
יש דרך שבה מקימים מפלגה.
אלכס מילר:
זאת אומרת, אם אספו מספיק חתימות בשביל להקים מפלגה, אין בעיה.
<ארבל אסטרחן:
כן, אני אגיד לך בדיוק: 100 בני אדם או יותר, שהם אזרחי ישראל בגירים ותושביה, רשאים לייסד מפלגה, על ידי רישומה בפנקס המפלגות.
<ארבל אסטרחן:
מגישים בקשה לרשם, מציינים את המטרות של המפלגה, הרשם מפרסם את זה בעיתון, אפשר להתנגד.
<ארבל אסטרחן:
יש איזה פרוצדורה, ורושם את המפלגה.
אלכס מילר:
הם התבססו על איזשהו ניסיון, שהיו חובות?
<ארבל אסטרחן:
הבנקים?
אלכס מילר:
כן.
<ארבל אסטרחן:
אל"ף, לפעמים זה היה כנראה לא סביר.
<ארבל אסטרחן:
אבל היו מפלגות, שהיו להן הרבה חובות, חובות מאוד גדולים שהן התקשו להחזיר.
אלכס מילר:
זה כשנתנו אשראי.
אלכס מילר:
נגיד ולא נתנו אשראי.
<ארבל אסטרחן:
נתנו אשראי, כל המפלגות בעבר ביקשו אשראי.
<ארבל אסטרחן:
אגב, אמרו בבנק ישראל, שזה לא בסדר, יכול להיות שאם היו פונים למפקח על הבנקים, הוא היה אומר שזה לא בסדר.
<ארבל אסטרחן:
אבל המפלגות אמרו, טוב, בזמן של בחירות יש לנו עכשיו זמן להתעסק?
<ארבל אסטרחן:
שוב, אם מפירים את החוק, אפשר להפר גם את החוק הזה.
<ארבל אסטרחן:
זו גם אמירה נקודתית.
<ארבל אסטרחן:
היתה פה מחשבה, שהמפקח על הבנקים יאמר, שהוא רשאי לקבוע הוראות מיוחדות.
<ארבל אסטרחן:
הוחלט, שלא צריך, יש סמכויות לפי פקודת הבנקאות.
יריב לוין:
אני רק מודיע לפרוטוקול, שהודיע לי יושב ראש ועדת הכלכלה, שהוא מושך את הרביזיה בנושא: הרכב הוועדה לעניין ערוץ 10.
יריב לוין:
לכן, אפשר יהיה למעשה להודיע במליאה ולהקים את הוועדה.
יריב לוין:
חבר הכנסת מיכאלי, אשמח אם תוכל להחליף אותי.
<ארבל אסטרחן:
יש סעיף שדובר עליו, שבו ייקבע, שמפלגה או סיעה רשאית לקבל ערבות בנקאית – הוצע פה איזשהו שינוי, אני אקריא את הסעיף החדש.
אברהם מיכאלי:
איזה סעיף?
<ארבל אסטרחן:
אתה יכול לראות את זה אצלך בסעיף 7ב' המוצע, שהוא בעמוד 80.
<ארבל אסטרחן:
בעמוד 80 מתחיל סעיף 7ב.
<ארבל אסטרחן:
חדש, שמוצע להוסיף אותו.
<ארבל אסטרחן:
ויש בו סעיף קטן (ד), שמוצע לעשות בו תיקון שיאמר: מפלגה או סיעה רשאית לקבל ערבות בנקאית או אחרת בהתאם להנחיות שקבע מבקר המדינה, לרבות, לעניין גובה הערבות.
<ארבל אסטרחן:
כלומר, זה יסמיך את המבקר - - -
אברהם מיכאלי:
זה שינוי נוסח שיש?
<ארבל אסטרחן:
נכון, לרבות גובה הערבות.
<ארבל אסטרחן:
אני פשוט עוברת על השינויים, על הדברים שבכחול, הם מונחים בפניכם ואתמול התקיים דיון ארוך.
<ארבל אסטרחן:
אם כמובן למישהו יש שאלות, בקשות או הבהרות, נדבר על זה.
<ארבל אסטרחן:
בסעיף 7ג.
<ארבל אסטרחן:
המוצע, יש הוראה שלפיה הלוואה, אנחנו מדברים פה על ההלוואה החדשה שניתן לקבל מהמדינה, כתוב, שההלוואה תוחזר בתשלומים שווים.
<ארבל אסטרחן:
הציעו פה להבהיר, שקרן ההלוואה תוחזר בתשלומים שווים.
<ארבל אסטרחן:
הלוואה מוחזרת עם ריבית והצמדה כמובן, אבל זה גם יכול לקטון מדי חודש, ככל שההלוואה קטנה.
<ארבל אסטרחן:
באותו סעיף 7ג.
<ארבל אסטרחן:
החדש, בסעיף קטן (ד), מתייחסים להלוואה שאפשר לקבל בשנה הרביעית.
<ארבל אסטרחן:
כתוב מהשנה הרביעית.
<ארבל אסטרחן:
אמרו לי, יכול להיות שזה לא ברור ורוצים שיהיה כתוב, מתחילת השנה הרביעית.
<ארבל אסטרחן:
עניין טכני לגמרי.
<ארבל אסטרחן:
גם לגבי הלוואה השנה הרביעית, מדובר שהקרן תוחזר בתשלומים שווים.
<ארבל אסטרחן:
בסעיף קטן(ו) באותו סעיף כתוב, שאם יש מפלגה שיש לה חוב לבנק – אני מזכירה, שלפי החוק החדש, סיעות קיימות לא יהיו להן יותר חובות לבנקים כי הן לא יוכלו לקבל הלוואות מהבנקים.
<ארבל אסטרחן:
אבל זה יכול להיות, אם באה מפלגה חדשה, או אגב זה יחול גם על מפלגות קיימות היום כהוראת מעבר, שעדיין יש להן חובות ישנים לבנקים, יו"ר הכנסת לא יאשר לתת להן הלוואה חדשה אלא לאחר שהציגו, להנחת דעתו, תכנית בדבר פירעון ההלוואה.
אברהם מיכאלי:
כמו משכנתא.
אברהם מיכאלי:
משכנתא חדשה לא מקבלים עד שלא מסלקים את הישנה.
<ארבל אסטרחן:
עד שלא מראים איך.
אברהם מיכאלי:
קודם כל אומרים לסלק את הישנה.
<משה שיפמן:
לא לסלק.
<משה שיפמן:
אתה צריך להראות איך אתה פורע.
אברהם מיכאלי:
אז במקביל יהיו לך שתי הלוואות?
<ארבל אסטרחן:
זה יכול להיות.
<ארבל אסטרחן:
אם באת לכנסת עם חוב מהבנק, לא מוחלים עליו, אבל לפני שנותנים הלוואה חדשה רוצים לראות מה התכנית להחזיר אותה.
<ארבל אסטרחן:
לא צריך פה הסכמה של הבנק, אלא להראות מה ההסדר להחזיר.
<ארבל אסטרחן:
אם אין הסדר, יו"ר הכנסת יכול לא לאשר הלוואה.
<ארבל אסטרחן:
סעיף 8 לחוק המימון מדבר על תרומות למפלגות – זה סעיף חשוב.
<ארבל אסטרחן:
אנחנו יודעים, שהתרומות היום הן בסכומים לא גבוהים.
<ארבל אסטרחן:
יש פה הוראות על הסכומים, וגם עוד הפעם, הבלבול הזה בין סיעה ורשימת מועמדים.
<ארבל אסטרחן:
סעיף קטן(א) בסעיף 8, היום כתוב בחוק: לא תקבל סיעה או רשימת מועמדים כל תרומה מתאגיד.
<ארבל אסטרחן:
כאן רוצים להבהיר: לא תקבל סיעה או מפלגה או רשימת מועמדים, כל תרומה מתאגיד.
<ארבל אסטרחן:
זה ברור וזאת הפרשנות של מבקר המדינה גם כיום, כפי שאמר אותה כאן אתמול בישיבה.
<ארבל אסטרחן:
אנחנו רוצים להבהיר.
<ארבל אסטרחן:
חלק מהדברים פה הן הבהרות.
<ארבל אסטרחן:
בסעיף קטן(ב) כתוב: לא תקבל סיעה או רשימת מועמדים כל תרומה שלא מתאגיד כאמור.
<ארבל אסטרחן:
אז אל"ף, בסעיף קטן(ב) לא צריך לחזור על המילים: שלא מתאגיד.
<ארבל אסטרחן:
זה ברור, שאף אחד לא יכול לקבל הלוואה מתאגיד.
<ארבל אסטרחן:
לא צריך פה את המילים "רשימת מועמדים".
<ארבל אסטרחן:
לא תקבל סיעה תרומה, כי תיכף יש לנו הסדר אחר.
<ארבל אסטרחן:
הסעיפים המוצעים, סעיף קטן (ג1) מדבר על מפלגה שאינה סיעה ולכן זה לא צריך להיכנס ל-(ב).
<ארבל אסטרחן:
יש משהו אחד שיורד, מה שמסומן אצלכם בתוך סעיף 10 כפסקה (3).
<ארבל אסטרחן:
היתה מחשבה, לשנות את היום הקובע, מה נחשבת שנת בחירות לעניין קבלת תרומות.
<ארבל אסטרחן:
רצו להגיד, אם זה מצב, שהיום הקובע הוא בשנה מסוימת והבחירות בשנה אחרת – כמו שקורה עכשיו – שישנו את המועדים של השנים.
<ארבל אסטרחן:
זה נראה לנו נורא מסובך ועלול לבלבל ולא יהיה ברור מתי אפשר לקבל תרומה ומתי לא, ולכן הוא פשוט נמחק.
<ארבל אסטרחן:
מה שמוצע כרגע בפסקה (3), מתקן את סעיף קטן(ג), יורדים מזה.
<ארבל אסטרחן:
מוצעים שני סעיפים קטנים חדשים: (ג1) ו-(ג2), שהם בפניכם.
<ארבל אסטרחן:
מוצע להוסיף שלושה תיקונים, שלא מופיעים בנוסח הכחול, שכל עניינם הוא סידור העניינים של סיעה, מפלגה, רשימה.
<ארבל אסטרחן:
סעיפים 8א' לחוק, 8ב' ו-8ג', שעוסקים בתרומות מקיבוץ, בתרומות למפעלי תרבות או חינוך של סיעה - - -
אברהם מיכאלי:
איפה זה מופיע בהצעת חוק הכחולה?
<ארבל אסטרחן:
זה לא מופיע, זה משהו חדש.
<ארבל אסטרחן:
מוצעים תיקונים לסעיפים, שמדברים על תרומה מקיבוץ, תרומה למפעלי תרבות או חינוך של סיעה ותכולה של ההגבלות על תרומות והוצאות, גם על גופים שעובדים בזיקה לסיעות פה.
<ארבל אסטרחן:
כל השינויים הם: אחרי: לסיעה, יבוא: למפלגה.
<ארבל אסטרחן:
אחרי: של סיעה יבוא: של מפלגה.
אברהם מיכאלי:
כל זה למה, כדי למנוע פרשנות?
<ארבל אסטרחן:
נכון, שיהיה ברור.
<ארבל אסטרחן:
יש דברים שהיום כתוב, שהם חלים רק על סיעה ורשימת מועמדים, ואז נשאלה השאלה, מפלגה שעוד לא הגישה רשימה, לא חלות עליה מגבלות?
<ארבל אסטרחן:
ברור שחלות, רוצים להבהיר את הדברים ולנסות לעשות סדר.
<ארבל אסטרחן:
לעניין סעיף 11, שמתקן את סעיף 9 לחוק, מה שמופיע בנוסח הכחול ואני מציעה שהוא יישאר, שהוראות סעיף 9, שעוסקות בניהול חשבונות של סיעות, מוצע שזה יחול גם על מפלגה, כלומר, שהיא לא סיעה, היא עוד לא מיוצגת בכנסת, מהיום הקובע.
<ארבל אסטרחן:
היום אגב, זה מיום הגשת רשימת המועמדים.
<ארבל אסטרחן:
אתמול הוחלט, שזה יהיה מהיום הקובע.
<ארבל אסטרחן:
בנוסף, אתמול נאמרה פה על ידי מבקר המדינה איזה שהיא הצעה, שזה יחול עוד לפני היום הקובע לגבי הוצאות בחירות.
<ארבל אסטרחן:
אבל חשבנו, שחייבת להיות כאן ודאות כי הפרה של ההוראות האלה, זה יכול להיות הפרות פליליות.
<ארבל אסטרחן:
לכן, בשביל שתהיה ודאות, יובהר, סעיף 9, שעניינו ניהול חשבונות, יחול על מפלגות רק מהיום הקובע.
<ארבל אסטרחן:
עוד דבר, בגלל שאנחנו כל כך סמוכים ליום הקובע, שהוא שלושה ימים אחרי חוק התפזרות הכנסת, ובשביל לאפשר למפלגות חדשות להתארגן, מוצע סעיף חדש, מוצעת הוראת מעבר, שההוראות האלה של החלת סעיף 9 על מפלגות חדשות, יחולו 14 ימים מיום תחילתו של החוק, כדי לאפשר למפלגות חדשות להתארגן.
<ארבל אסטרחן:
סעיף 10 לחוק המימון מדבר על דוחות המבקר ועל סמכויות המבקר לשלול כספים מהמפלגות, שלא הגישו דוחות חיוביים.
<ארבל אסטרחן:
מוצע כאן להוסיף את מה שאומר עכשיו, ששלילת סכומים לפי סעיף 10ה לחוק, תקדם לכל ניכוי, לפי חוק זה או לפי חוק הרשויות המקומיות (מימון בחירות).
<ארבל אסטרחן:
כלומר, יש עוד מקרים, שהכנסת מנכה מהמפלגות מימון, אם יש להן חובות לרשויות המקומיות, אם יש להן הלוואה שהן לקחו לפי ההסדר החדש, אבל השלילה של המבקר תקדם לכול.
<ארבל אסטרחן:
דובר על זה גם אתמול.
<ארבל אסטרחן:
זה הסעיף של סמכויות המבקר לשלול כספים מהסיעות.
<משה שיפמן:
זה לא סעיף קטן.
<ארבל אסטרחן:
אנחנו מדברים רק על 10ה.
<ארבל אסטרחן:
זו פסקה שמתווספת ל-10ה, שהוא זה שמדבר על השלילה.
<ארבל אסטרחן:
בסעיף 14, שמתקן את סעיף 13 לחוק, כאן יש הוראה חשובה שאולי אחזור עליה, היום יש הוראה, שכאשר חלק מתפלג מסיעה, הוא חייב להשתתף בחובות של הסיעה, רק מתוך המימון השוטף שלו.
<ארבל אסטרחן:
אם חלק מתפלג סמוך לסיום הכנסת, אין כמעט השתתפות בחובות.
<ארבל אסטרחן:
מה שמוצע כאן - - -
אברהם מיכאלי:
סיפור קדימה.
<ארבל אסטרחן:
שינוי אחד עשו בעקבות המקרה של קדימה וקבעו, שרק התפלגות עד היום הקובע ולא עד יום הגשת רשימת המועמדים תעניק מימון.
<ארבל אסטרחן:
שזה משהו משמעותי.
<ארבל אסטרחן:
מה שקרה בכנסת הקודמת אפשר להתפלג עד יום הגשת רשימת המועמדים ולקחת את מקדמת המימון, שזה עיקר הכסף מהסיעה שממנה התפלגו.
<ארבל אסטרחן:
עכשיו אפשר לעשות התפלגות כזאת רק עד היום הקובע - - -
אברהם מיכאלי:
הם בעצם השאירו חובות, זה מה שקרה.
<ארבל אסטרחן:
עכשיו מוצע לטפל בזה.
<ארבל אסטרחן:
טיפול אחד כבר נעשה, שרק התפלגות שהיא לפני היום הקובע, שזה שלושה ימים אחרי חוק ההתפזרות, תאפשר לקחת כסף.
<ארבל אסטרחן:
זה שינוי משמעותי.
<ארבל אסטרחן:
זה כבר התקבל במסגרת מה שקרוי חוק המשילות.
<ארבל אסטרחן:
זה לא כאן, זה כבר קיים היום בחוק.
<ארבל אסטרחן:
מה שכאן מוצע, אתם רואים את זה בתיקון לסעיף 13.
<ארבל אסטרחן:
החוק היום אומר, שאם סיעה מתפלגת, החלקים שהתפלגו יקבלו מימון שוטף לפי מספרם החדש, אבל, ופה מתווסף: מהמימון הזה יופחתו חובות ותשלומים מארבעה סוגים.
<ארבל אסטרחן:
האחד, אם סיעה קיבלה מקדמת מימון מאוד גדולה ובסוף המימון הסופי שלה הוא קטן כי היא קיבלה מעט מנדטים, נותר לה חוב בגלל המקדמה הזאת, החלק שהתפלג לוקח אתו את החוב.
<ארבל אסטרחן:
שנית, הלוואה שניתנה לפי סעיף 7(ג) החדש, החלק שהתפלג, הוא לא לוקח אתו את החוב.
אברהם מיכאלי:
מחלקים את זה בחלק היחסי.
<ארבל אסטרחן:
בדיוק.
<ארבל אסטרחן:
המפלגה נותרת חייבת, אבל הוא לא ייקח את כל המימון.
<ארבל אסטרחן:
גם אם יש תשלומים שנשללו מהסיעה, תשלומים שנשללו על ידי המבקר, גם הם, הסיעה צריכה להחזיר אותם, אבל החלק שהתפלג, בגלל זה יופחת החלק שהוא לוקח.
<ארבל אסטרחן:
זה חוב בגלל חוק הרשויות המקומיות.
<ארבל אסטרחן:
אם הרבה פעמים נשארו חובות למפלגות אחרי הבחירות המוניציפאליות, כי הן לקחו מקדמות גדולות ובסוף צריך להחזיר כסף, את הכסף הזה שהן צריכות להחזיר, לא ייחשבו כשבאים לראות מה החלק שהתפלג לוקח.
<ארבל אסטרחן:
זה יהיה נכון גם לשוטף וגם לבחירות, וזה חידוש.
<ארבל אסטרחן:
מקדמה, החלק שהתפלג – אני מדברת רק על המקדמה – הוא לא יקבל מקדמה לפי מספר חבריו ביום הקובע, אלא החישוב ייעשה כך שלא יבואו בחשבון כל החובות והתשלומים שפירטתי.
<ארבל אסטרחן:
ככה זה היה גם בכחול, רק חזרתי על זה עכשיו.
<ארבל אסטרחן:
מוצע לתקן את סעיף קטן(ד), יש לכם תיקון מסוים שלו, הוספנו הבהרה לאור מה שאמרתי, שכל החובות האלה לא יהיו רלוונטיים למה שעד היום היה השתתפות בחובות.
<ארבל אסטרחן:
החלק שהתפלג עדיין ישתתף בחובות אחרים, אם יש חובות לספקים, לבנקים וכו'.
<ארבל אסטרחן:
כל הדברים האלה הוא לא יצטרך להשתתף בהם כי הוא לא יקבל אותם.
אברהם מיכאלי:
ואם זה חובות ישנים?
<ארבל אסטרחן:
לאן, לבנקים למשל?
אברהם מיכאלי:
למתפלג.
<ארבל אסטרחן:
אז החלק שמתפלג צריך להשתתף בחוב.
<ארבל אסטרחן:
מה שהוא לא ישתתף זה אלה, חובות מוניציפאליות, לפי הלוואת מדינה וכו'.
<ארבל אסטרחן:
לאור העובדה שאנחנו מתקרבים לבחירות, יש פה הוראות שיחולו גם על תקופת הבחירות הקרובה ועל התשלומים והמימון, מוצע לקבוע, שתחילתו של החוק תהיה ביום קבלתו בכנסת ולא ביום פרסומו.
<ארבל אסטרחן:
במקביל, אני אדאג, שהוא יפורסם כמה שיותר מהר, כך שלא יהיה פער בין התחילה לפרסום.
אברהם מיכאלי:
שלא יהיה מצב, שהם יעברו על החוק מבלי שהם יודעים מה החוק.
<ארבל אסטרחן:
אני חושבת שאלה השינויים.
<ארבל אסטרחן:
זה מרכז גם שינויי נוסח שהכנסנו, גם הערות שקיבלנו מאז הקריאה הראשונה.
אברהם מיכאלי:
אם אחרי הפרסום נגלה דבר נוסף, נכנס את ועדת הכנסת באופן חריג, כדי שלא נעבור על החוק.
<ארבל אסטרחן:
לא יהיה מעבר על החוק, אבל יש פה עדיין בלבולים.
<ארבל אסטרחן:
אני חייבת להגיד, שלא הספקתי לעשות את זה בצורה מסודרת, סיעה, מפלגה, רשימת מועמדים.
<ארבל אסטרחן:
אני מקווה שזה יהיה ברור ומובן.
<משה שיפמן:
גם דברים שלא היו מובנים עד היום.
<ארבל אסטרחן:
צריך להגיד, שהחוק הזה, גם היום – אם תתנו לי זמן עם ההסתננות, אני אספיק - - -
אברהם מיכאלי:
אני אתן לך עוד זמן.
אברהם מיכאלי:
טוב, למישהו יש עוד משהו להעיר?
אברהם מיכאלי:
יש הסתייגויות לחוק הזה?
<אתי בן יוסף:
לא הגישו.
אברהם מיכאלי:
אין הסתייגויות.
אברהם מיכאלי:
אם כך, אנחנו מביאים את הצעת החוק להצבעה, לקריאה שנייה ושלישית.
אברהם מיכאלי:
בעד – 1
אברהם מיכאלי:
אני בעד, אין נגד, אין נמנעים, הצעת חוק מימון מפלגות (תיקון מס' 33 והוראת שעה) (הלוואות ומועדי תשלום המימון) אושרה לקריאה שנייה ושלישית.
אברהם מיכאלי:
אני מודה לכם, תודה על הזירוז של הטיפול בחוק הזה, חוק חשוב מאוד.
אברהם מיכאלי:
אנחנו מודים לכל צוות הוועדה, הישיבה נעולה.
יריב לוין:
אני מתכבד לפתוח את ישיבת ועדת הכנסת.
יריב לוין:
אני מודה ליושב-ראש הכנסת שמכבד אותנו בנוכחותו.
יריב לוין:
הנושא הראשון שלשמו התכנסנו הוא מינוי היועץ המשפטי לכנסת עו"ד איל ינון לתקופת כהונה נוספת לפי סעיף 23 לחוק הכנסת – פניית יושב-ראש הכנסת.
יריב לוין:
אדוני, בבקשה.
יולי יואל אדלשטיין:
תודה, אדוני יושב-ראש ועדת הכנסת וכל הנוכחים.
יולי יואל אדלשטיין:
החוזה של היועץ המשפטי לכנסת עו"ד איל ינון מסתיים בחודש מרס – אני חושב, אדוני המנכ"ל – ושקלנו יחד עם מנכ"ל הכנסת אם אנחנו מעוניינים להתחיל בהליך של הקמת ועדת איתור ליועץ משפטי חדש או הודעה ליועץ המשפטי הנוכחי על כך שבכוונתנו להמשיך את כהונתו.
יולי יואל אדלשטיין:
למען הסר כל ספק, ההחלטה התקבלה – שייאמר גם בפרוטוקול – הרבה לפני שמישהו חשב שהכנסת יוצאת לבחירות.
יולי יואל אדלשטיין:
הודעתי על כך גם ליועץ המשפטי לכנסת עו"ד ינון שאין בכוונתי להקים ועדת איתור, ואני מעוניין להמשיך את החוזה שלו.
יולי יואל אדלשטיין:
אני מודה מאוד לוועדת הכנסת שהעלו את הסעיף הזה לסדר היום טרם יוצאים לפגרה.
יולי יואל אדלשטיין:
אני גם רוצה לפנות באופן רשמי אליכם: בהתאם להוראות סעיף 23 לחוק הכנסת, אני מתכבד לפנות אליכם בעניין שבנדון כדלקמן: היועץ המשפטי לכנסת, עו"ד איל ינון החל לכהן בתפקידו ביום 2 באפריל 2010.
יולי יואל אדלשטיין:
מינוי זה הובא בשעתו לאישור ועדת הכנסת על-ידי יושב-ראש הכנסת שהחליט על מינויו של עו"ד ינון לאחר קבלת המלצה של ועדה ציבורית שהוקמה בהתאם לחוק.
יולי יואל אדלשטיין:
סעיף 23 האמור קובע כי "תקופת כהונתו של היועץ המשפטי לכנסת תהיה חמש שנים מיום מינויו, ורשאי יושב-ראש הכנסת, באישור ועדת הכנסת, למנותו לתקופת כהונה נוספת" – זה בעצם הבסיס לבקשה הנוכחית.
יולי יואל אדלשטיין:
כעת לקראת תום חמש שנות כהונתו של עו"ד ינון בתפקיד החלטתי למנותו לתקופת כהונה נוספת, ואבקש להביא את החלטתי זאת לאישורה של ועדת הכנסת.
יולי יואל אדלשטיין:
תודה רבה, אדוני.
יריב לוין:
רבותי, פרט לעובדה שזה לא ייאמן שעברו חמש שנים מאז שבחרנו בו לתפקיד היועץ המשפטי לכנסת, אני לפחות, רואה לנכון להצטרף לבקשה של היושב ראש.
יריב לוין:
עו"ד ינון פעל כאן באופן גם מקצועי וגם ענייני וללא משוא פנים, וקידם מאוד את מעמד הייעוץ המשפטי של הכנסת.
יריב לוין:
לא הצלחתי עדיין לשכנע אותו אמנם לענות לעתירות לבג"ץ בשורה אחת - -
יולי יואל אדלשטיין:
שאין זה עניינכם.
יריב לוין:
- - שאין לבג"ץ סמכות לפסול חוקים של הכנסת.
יריב לוין:
לכן גם מהטעם הזה אני בעד לתת הזדמנות נוספת ולשכנע בעניין הזה – בצחוק, כמובן; אלא אם כן מישהו רוצה להעיר הערה או להתייחס.
יריב לוין:
אני מעמיד את זה להצבעה: מי בעד אישור בקשת היושב-ראש לעניין הארכת כהונתו של היועץ המשפטי לכנסת?
יריב לוין:
בעד הבקשה – פה-אחד
יריב לוין:
בעד- פה אחד, נגד- אין, נמנעים- אין.
יריב לוין:
תקופת הכהונה היא לחמש שנים.
יריב לוין:
אנחנו מברכים את היועץ המשפטי עו"ד איל ינון ומאחלים לו תקופת כהונה רגועה, ובטוחים שהאיחול הזה לא יתגשם.
אורי מקלב:
תמסור לו שזה בא מתוך הערכה גדולה מאוד.
אורי מקלב:
החברים הצביעו פה-אחד מתוך הערכה גדולה מאוד.
יריב לוין:
אני אחכה.
יריב לוין:
אולי עו"ד ינון יבוא.
אברהם מיכאלי:
אדוני היושב-ראש, מכיוון שיושב-ראש הכנסת נמצא אתנו, והוא הדגיש שהוא החליט לא להקים ועדת איתור – כדי שנסיר כל ספק מהבעיה שמישהו עלול - - - אותנו, אני מבין שמבחינה תקנונית וחוקית יש לנו הזכות הזאת.
יולי יואל אדלשטיין:
שימו לב לסעיף 2: "סעיף 23 האמור קובע כי "תקופת כהונתנו של היועץ המשפטי לכנסת תהיה חמש שנים מיום מינויו, ורשאי יושב-ראש הכנסת" – שזה אני – "באישור ועדת הכנסת" – שזה אתם – "למנותו לתקופת כהונה נוספת".
יולי יואל אדלשטיין:
על-פי הסעיף הזה פעלנו.
אברהם מיכאלי:
השאלה הזאת נשאלה כדי להבהיר את הנקודה הזאת, שלא יהיו מחשבות לכל מיני אנשים מבחוץ.
יריב לוין:
לא, זה ברור.
יולי יואל אדלשטיין:
עכשיו כשעו"ד ינון הגיע, וכולנו מאחלים לו הצלחה, אנחנו נחשוף את הסוד הקטן ביני לבין עו"ד ינון.
יולי יואל אדלשטיין:
בזמנו כשהייתי סגן יושב-ראש הכנסת כשמינויו למזכיר הכנסת הובא לאישור הנשיאות, והייתי היחידי שלא תמך במינוי הזה כי אמרתי, אני לא מכיר את הבן-אדם, אני לא יודע מה כישוריו - -
<איל ינון:
הוא לא התנגד.
<איל ינון:
נמנע.
יולי יואל אדלשטיין:
נמנעתי.
יולי יואל אדלשטיין:
לא תמכתי במינוי הזה.
יולי יואל אדלשטיין:
אמרתי שאני לא מכיר את הבן-אדם, אין לו שום ניסיון בכנסת, לא יודע מה כישוריו, ולמה מביאים אותו לאישור שלנו.
יולי יואל אדלשטיין:
כנראה, בתקופת הכהונה שלו, ודאי בשנתיים האחרונות בתקופה שלי, השתכנעתי לגמרי שכישוריו יותר מראויים.
יולי יואל אדלשטיין:
לכן מצאתי לנכון להביא את האישור הזה בפניכם.
יולי יואל אדלשטיין:
אני מודה מאוד לחברי ועדת הכנסת שאכן תמכתם בעמדה שלי.
יריב לוין:
אז אנחנו שוב מברכים אותך הפעם בנוכחותך בשם כולם.
זאב אלקין:
אבל אתה חייב לגלות לאיל מה היה הנימוק לבחירתו.
יריב לוין:
את הנימוק הזה הוא מכיר.
יריב לוין:
אני אמרתי שניסיתי במשך חמש שנים לשכנע אותך לענות לעתירות בעניין פסילת חוקים במשפט אחד שלבג"ץ אין סמכות לפסול את חוקי הכנסת.
יריב לוין:
אז אמרתי, ננסה עוד חמש שנים לשכנע אותך.
אורי מקלב:
עם איל אין לך סיכוי לחוקק חוקים כאלה.
יריב לוין:
אם מישהו רוצה לומר עוד משהו בעניין הזה.
יריב לוין:
בבקשה, חבר הכנסת בן-צור.
יואב בן צור:
אני לא חבר ועדת הכנסת, אבל באתי לכבודו של איל.
יואב בן צור:
אני מכיר את איל עוד מימי היותו בפרקליטות.
יואב בן צור:
כבר אז גיליתי את האיכויות שלו.
יואב בן צור:
הייתי יושב-ראש מועצה דתית ירושלים, וניסינו יחד לעשות כמה דברים – בחלק הצלחנו ובחלק לא.
יואב בן צור:
אבל אני חייב לומר שכחבר כנסת חדש כשנכנסתי קיבלתי תדריך מפורט מאיל על עבודת הכנסת ועל הצדדים המשפטיים שבה בטוב טעם ודעת.
יואב בן צור:
אני רוצה לנצל את ההזדמנות הזאת, אדוני יושב-ראש הכנסת – נכון שאני בסך הכול כמה חודשים פה, אבל אני רוצה לומר לך דבר אחד שאמרתי גם למנכ"ל.
יואב בן צור:
רציתי להגיד את זה במליאה ולא הספקתי.
יואב בן צור:
אני מכיר משרדי ממשלה לא שנה אחת ולא שנתיים, וגיליתי בכנסת מערכת משומנת, אדיבה, עניינית, מקצועית של עובדים מסורים בכל עת.
יואב בן צור:
מכל השכבות: בוועדות, באחזקה, במשמר – בכל מקום ובכל דבר ועניין קשובים ומבצעים את המשימות שלהם במסירות אין-קץ, ביעילות.
יואב בן צור:
לכל בירה יש מנהיג – ואתה, אדוני היושב-ראש, המנהיג והשני שלך הוא המנכ"ל.
יואב בן צור:
שניכם עשיתם עבודה נפלאה במודעות של השירות שיש בכנסת.
יואב בן צור:
בסיום כהונתה של כנסת זאת מגיע יישר כוח גדול לכל העובדים בכל המחלקות שיש בכנסת.
יואב בן צור:
אם ברצונך, היינו רוצים שתמשיך להיות יושב-ראש כנסת – אולי אתה מכוון גבוה יותר - -
יולי יואל אדלשטיין:
התקרה מפריעה.
דוד רותם:
הוא היה רוצה להגיע לבית המשפט העליון.
יולי יואל אדלשטיין:
ואז להתכסח עם איל שזה עתה מינינו.
יואב בן צור:
אני לא יודע, אולי שגריר באו"ם.
יואב בן צור:
בכל אופן אני רוצה להודות לכם בשם כולם.
יואב בן צור:
להודות לעובדים – מגיע להם, ולהודות לכם שאתם מנהיגים אותם בצורה כזאת.
יואב בן צור:
תודה.
יריב לוין:
איל, בבקשה.
<איל ינון:
אדוני יושב-ראש הכנסת, אדוני יושב-ראש הוועדה, חברי הוועדה הנכבדים, מנכ"ל הכנסת, מזכירת הכנסת, אני מבקש להודות בראש ובראשונה, לך יושב-ראש הכנסת, על האמון שנתת בי.
<איל ינון:
אני רואה זאת לא רק כהבעת אמון אישית בי, אלא הבעת אמון בלשכה המשפטית כולה.
<איל ינון:
גישתך הממלכתית כלפי מוסד היועץ המשפטי לכנסת והלשכה המשפטית תורמת רבות ליכולת שלנו לפעול באופן מקצועי וניטרלי בזירה לא פשוטה זאת.
<איל ינון:
אני מבקש גם להודות ליושב-ראש ועדת הכנסת על שיתוף הפעולה לאורך השנים ולחברי הוועדה על הארכת כהונתי.
<איל ינון:
היועץ המשפטי לכנסת אינו עומד בפני עצמו.
<איל ינון:
הוא חלק בלתי נפרד מהנהלת הכנסת שבראשה עומד מנכ"ל הכנסת.
<איל ינון:
זאת גם הזדמנות להודות לך, רונן, על שיתוף הפעולה ועל מחויבותך והכרתך בלשכה המשפטית כעוגן מקצועי מרכזי בכנסת.
<איל ינון:
אני גאה להיות היועץ המשפטי הראשון שמאז חקיקתו של פרק "היועץ המשפטי לכנסת" בחוק הכנסת לפני כ-15 שנה זוכה שתוארך כהונתו לתקופה נוספת, ואני מקווה להיות ראוי לאמון הזה.
<איל ינון:
תודה רבה.
יריב לוין:
תודה רבה ואיחולי המשך הצלחה.
<ארבל אסטרחן:
לפני שעוברים לנושא הבא, אפשר גם להודות לכם בשם עובדי הלשכה המשפטית על החלטתכם?
יריב לוין:
אני מאחל לנו שתוכלו להודות לנו בפתיחת הכנסת הבאה.
יריב לוין:
אז נדע שעשינו עבודה טובה וגם חזרנו.
יריב לוין:
<מינוי ממלא מקום ליושב ראש הכנסת בעת היעדרו מן הארץ.
יריב לוין:
רבותי, אני עובר לנושא של בחירת ממלא מקום ליושב-ראש הכנסת בעת היעדרו מן הארץ.
יריב לוין:
כפי שאנחנו מבינים, לאחר שיצלח את הפריימריס בהצלחה ייסע יושב-ראש הכנסת ביום שני ו' בשבט התשע"ה, 26 בינואר 2015, לחו"ל, וישוב ארצה ביום רביעי ח' בשבט התשע"ה, 28 בינואר 2015.
יריב לוין:
בנוסף הוא עתיד לצאת ביום שני י"ג בשבט התשע"ה, 2 בפברואר 2015, ולשוב ארצה ביום שישי י"ז בשבט התשע"ה, 6 בפברואר 2015.
יריב לוין:
יושב-ראש הכנסת מבקש שאת מקומו ימלא בתקופה הזאת חברנו, סגן יושב-ראש הכנסת, חבר הכנסת יצחק וקנין.
יריב לוין:
אני, כמובן, מציע, שכפי שאנחנו עושים תמיד, נאשר את הבקשה.
יריב לוין:
קביעת מועדי פגרת הבחירות וסדרי עבודת הכנסת והוועדות בפגרה
יריב לוין:
אני עובר עכשיו לנושא מס' 2.
דב חנין:
אני מבקש רשות דיבור.
יריב לוין:
קביעת מועדי פגרת הבחירות וסדרי עבודת המליאה והוועדות בפגרה.
יריב לוין:
אני כבר אומר: אני מבין שיש עדיין חילוקי דעות.
יריב לוין:
אני מציע שנציג את הדברים, ננסה ללבן מה שאפשר.
יריב לוין:
אני לא אחתוך החלטה, בוודאי לא בעניין הזה אם נדרשת כאן שהות נוספת.
יריב לוין:
אני רק רוצה לומר שראוי ונכון שנזדרז עם העניין הזה כי חוסר הוודאות הזה הוא לא טוב ולא נכון, והוא פותח פתח אחר כך למצבים עוד פחות טובים מאשר מה שעלול לקרות לשיטת אלה שעדיין יש להם חילוקי דעות.